gl en gl fr gl gl gl es pt en gl war gl es gl es gl es gl gl gl gl it gl gl es gl gl gl gl gl gl it en gl gl fr gl gl gl gl gl gl gl gl gl gl gl gl gl it gl gl gl gl gl en gl en en pl en en en en fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en es gl gl gl gl
A Xunta publica a licitación coa que incorporará novas solucións innovadoras con vehículos non tripulados ás emerxencias sanitarias e sociais e á xestión forestal e dos recursos mariños - Civil UAVs Initiative
Infraestruturas do Polo Aeroespacial de Galicia
Actores da Civil UAVs Initiative
Un polo de atracción para o sector
Formación no sector aeroespacial en Galicia
Home \\ A Xunta publica a licitación coa que incorporará novas solucións innovadoras con vehículos non tripulados ás emerxencias sanitarias e sociais e á xestión forestal e dos recursos mariños
A Xunta publica a licitación coa que incorporará novas solucións innovadoras con vehículos non tripulados ás emerxencias sanitarias e sociais e á xestión forestal e dos recursos mariños
Mai 1, 2022 | Sala de prensa | 0 comments
Investirá 6,5 M€ nesta contratación do Polo Aeroespacial de Galicia coa que se impulsa a compra inmediata de solucións moi próximas ao mercado para a súa incorporación á carteira de servizos da Administración autonómica
A iniciativa serve ao mesmo tempo de estímulo para o tecido empresarial, con especial atención ás pemes, e os centros de coñecemento galegos
Galicia xa ten en execución 84M€ de fondos públicos no Polo Aeroespacial, dentro da nova estratexia aprobada o ano pasado e que aspira a mobilizar un total de 540M€ ata 2025, se finalmente se consegue a asignación de fondos europeos por parte do Goberno central
Santiago de Compostela, 1 de maio de 2022. A Xunta de Galicia publica a licitación coa que investirá preto de 6,5 millóns de euros no desenvolvemento e adquisición de novas solucións innovadoras con vehículos non tripulados aplicadas ás emerxencias sanitarias e sociais e á xestión forestal e dos recursos mariños.  A licitación vénse de publicar na Plataforma de contratos públicos de Galicia e foi enviada ao Diario Oficial da Unión Europea (DOUE). O prazo de presentación de solicitudes de participación remata o 30 de maio, e o vindeiro 13 de maio realizarase na Axencia Galega de Innovación, de xeito presencial e telemática, unha xornada de presentación.
O Goberno galego busca impulsar a compra inmediata de solucións innovadoras moi próximas ao mercado, e polo tanto realizables en menos de 12 meses, que poden partir de resultados intermedios do período anterior do Polo Aeroespacial de Galicia ou doutros avances tecnolóxicos, para a súa incorporación a curto prazo á carteira de servizos da Xunta de Galicia.
A fórmula da licitación é a da Asociación para a Innovación, coa que a Vicepresidencia segunda e Consellería de Economía, Empresa e Innovación, a través da Axencia Galega de Innovación, consegue un dobre obxectivo. Por un lado, mellorar a eficiencia dos servizos públicos e, por outro, validar, testar e ser o primeiro cliente das solucións e produtos desenvolvidos polas empresas e centros de coñecemento, permitíndolles a futuro un mellor posicionamento no mercado global e apoiando de forma específica ás pequenas e medianas empresas.
Os proxectos, que serán financiados con fondos React-EU e fondos propios da Administración autonómica, deberán centrarse, en concreto, no desenvolvemento e adquisición de solucións innovadoras por medio de vehículos non tripulados (UAVs) para a atención sanitaria urxente no Camiño de Santiago; a monitoraxe de zonas forestais para a prevención, extinción de incendios e restauración post-incendios; a inspección e vixilancia pesqueira, marisqueira e acuícola; a localización de persoas extraviadas; e para a análise de poboacións de sementes de mexillón e especies cohabitantes.
Con esta licitación o Polo Aeroespacial de Galicia continuará impulsando a colaboración público-privada no eido da innovación e a industria, co obxectivo de impulsar a participación fundamentalmente de pemes e dos centros de coñecemento no desenvolvemento de solucións innovadoras.
Adicionalmente a esta nova licitación de 6,5 millóns de euros, xa se destinan neste momento 2,9 millóns a solucións tecnolóxicas que se están despregando e incorporando na operativa dos servizos públicos da Xunta de Galicia e que se enmarcan dentro do primeiro período do Polo Aeroespacial.
Entre as solucións xa en marcha con vehículos non tripulados están as mostraxes de augas marítimas e costeiras e de augas interiores; o inventariado forestal e detección de afectacións por pragas forestais; ou solucións no eido da cartografía ou nos usos do solo en Galicia.
Enviar comentario Cancelar a resposta
O teu enderezo electrónico non se publicará Os campos obrigatorios están marcados con *
Gardar o meu nome, correo electrónico e sitio web neste navegador para a próxima vez que faga un comentario.
Únete á comunidade Civil UAVS Initiative para compartires perspectivas sobre o sector.
Lin e acepto a política de privacidade
2020 Civil UAVs. Todos os dereitos reservados
Utilizamos cookies para nos asegurar de lle brindarmos a mellor experiencia no noso sitio web. Se segue a utilizar este sitio, asumiremos que está de acordo con el.Ok